recursal/SuperWikiNEXT-32B huggingface dataset:
Συντεταγμένες: 53°10′0″N 70°56′0″W﻿ / ﻿53.16667°N 70.93333°W﻿ / 53.16667; -70.93333

Χάρτης του Μαγαγιάνες και η Χιλιανή Ανταρκτική περιοχή
Η **Περιοχή του Μαγαγιάνες**, επίσημα η **Περιοχή XII του Μαγαγιάνες και η Χιλιανή Ανταρκτική** (ισπανικά: *XII Región de Magallanes y de la Antártica Chilena*) είναι ένα από τα 15 πρώτης τάξης διοικητικές διαιρέσεις της Χιλής. Είναι η νοτιότερη, η μεγαλύτερη και η δεύτερη λιγότερη αραιοκατοικημένη περιοχή της Χιλής. Περιλαμβάνει τέσσερις επαρχίες: Ούλτιμα Εσπεράνσα, Μαγαγιάνες, Επαρχία Γη του Πυρός και Αντάρτικα Τσιλένα

Το Μαγαγιάνες έχει πολλούς παγκοσμίως γνωστούς τόπους όπως: Τόρρες ντελ Πάινε, το Ακρωτήριο Χορν, το νησί Γη του Πυρός, και ο Πορθμός του Μαγγελάνου. Περιλαμβάνει επίσης το ανταρκτικό έδαφος που διεκδικείται από τη Χιλή. Οι κύριες οικονομικές δραστηριότητες είναι η εκτροφή προβάτων, εξόρυξη πετρελαίου, και τουρισμός.

Επαρχίες και κοινότητες
-----------------------

|
|  |
Περιοχή του Μαγαγιάνες και η Χιλιανή Ανταρκτική| Επαρχία | Κοινότητα | Έκταση (χλμ2) | Πληθυσμός | Ιστοσελίδα της κοινότητας |
| --- | --- | --- | --- | --- |
| Αντάρτικα Τσιλένα | Κάμπο δε Όρνος | 15,854 | 2,262 | σύνδεσμος |
| Αντάρτικα Τσιλένα | Αντάρτικα | 1,250,000 | 130 | σύνδεσμος |
| Μαγαγιάνες | Σαν Γκρεγόριο | 6,884 | 1,158 | σύνδεσμος |
| Μαγαγιάνες | Ρίο Βέρδε | 9,975 | 358 | σύνδεσμος |
| Μαγαγιάνες | Πούντα Αρένας | 17,846 | 119,496 | σύνδεσμος |
| Μαγαγιάνες | Λαγούνα Μπλάνκα | 3,696 | 663 | σύνδεσμος |
| Τιέρρα δελ Φουέγο | Τιμαουκέλ | 10,996 | 423 | σύνδεσμος |
| Τιέρρα δελ Φουέγο | Πριμαβέρα | 4,614 | 1,016 | σύνδεσμος |
| Τιέρρα δελ Φουέγο | Πορβενίρ | 6,983 | 5,465 | σύνδεσμος |
| Ούλτιμα Εσπεράνσα | Τόρρες ντελ Πάινε | 6,470 | 739 | σύνδεσμος |
| Ούλτιμα Εσπεράνσα | Νατάλες | 48,974 | 19,116 | σύνδεσμος |

Δημογραφία
----------

Η εγκατάσταση των αγροκτημάτων βοοειδών προσέλκυσε ανθρώπους από την Ευρώπη (συνήθως Κροάτες, Βρετανοί, Ελβετοί και Ιταλοί)
Λέγεται για να έχει το μεγαλύτερο ποσοστό των Κροατών στον κόσμο έξω από την Κροατία και την πρώην Γιουγκοσλαβία. Υπάρχει ένα υψηλότερο ποσοστό των μη-ισπανών ευρωπαίων εκεί επίσης (ειδικά οι Σκωτσέζοι και οι Έλληνες), και οι απόγονοί των Γερμανών, Ολλανδών, Δανών και άλλων Σκανδιναβών, Ρώσων και Πορτογάλων.

Οι πιο πυκνοκατοικημένες πόλεις είναι: Πούντα Αρένας (116.005 κάτοικοι.), Πουερτο Νατάλες (16,978 κάτοικοι.), Πορβενίρ (4734 κάτοικοι.), Πουέρτο Γουίλιαμς και Σερρο Σομπρέρο.

Εικόνες
-------

* Μερικές απόψεις της Περιοχής Μαγαγιάνες
* Τόρρες ντελ ΠάινεΤόρρες ντελ Πάινε
* Πούντα ΑρέναςΠούντα Αρένας
* Πουερτο ΝατάλεςΠουερτο Νατάλες
* Βίγια Λας ΕστρέγιαςΒίγια Λας Εστρέγιας
* Χιλιανή Ανταρκτική ΕπικράτειαΧιλιανή Ανταρκτική Επικράτεια

Παραπομπές
----------

1. ↑  (Ισπανικά) «National Statistics Institute». Ανακτήθηκε στις 21 Ιανουαρίου 2014.
2. ↑  «Territorial division of Chile» (PDF). Ανακτήθηκε στις 21 Ιανουαρίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Περιοχή Μαγαγιάνες και η Χιλιανή Ανταρκτική** |

* Gobierno Regional Magallanes y Antártica Chilena Επίσημη ιστοσελίδα (Ισπανικά)
* Cape Horn Biosphere Reserve
Συντεταγμένες: 40°07′29.47″N 24°17′49.43″E﻿ / ﻿40.1248528°N 24.2970639°E﻿ / 40.1248528; 24.2970639

Τα **Κατουνάκια** είναι ασκητική περιοχή του Αγίου Όρους με 22 ησυχαστήρια υπαγόμενα στην Μονή Μεγίστης Λαύρας. Η περιοχή είναι βραχώδης και απόκρημνη και σε αυτήν κατοικούν 35 μοναχοί ασκητές.

Ο Άγιος Δανιήλ Κατουνακιώτης ο Σμυρναίος το 1881 δημιούργησε στα Κατουνάκια την καλύβη του, η οποία υπήρξε το θεμέλιο για το σημερινό ησυχαστήριο της αδελφότητας των Δανιηλαίων. Ο Άγιος Δανιήλ άσκησε την τέχνη της αγιογραφίας και την παρέδωσε στην αδελφότητα, η οποία την ασκεί μέχρι σήμερα. Όμως περισσότερο έχουν μείνει ιστορικές οι πραγματείες, οι μελέτες και οι εκατοντάδες επιστολές του αγίου που αντιμετωπίζουν με σύνεση και πατερική κατοχύρωση, σοβαρά πνευματικά και θεολογικά ζητήματα.

Δείτε επίσης
------------

* Άγιος Δανιήλ Κατουνακιώτης ο Σμυρναίος
* Άγιος Εφραίμ ο Κατουνακιώτης

Παραπομπές
----------

1. ↑  «Κατουνάκια ΑΓΙΟ ΟΡΟΣ, Δήμος ΑΓΙΟ ΟΡΟΣ (Αυτοδιοίκητο)». *buk.gr*. Ανακτήθηκε στις 9 Ιουνίου 2022.
2. ↑  «Γέρων Δανιήλ Κατουνακιώτης (1846-1929): 80 χρόνια από την οσιακή κοίμησή του (μέρος 2ο)». Αρχειοθετήθηκε από το πρωτότυπο στις 2 Ιουλίου 2019. Ανακτήθηκε στις 2 Ιουλίου 2019.
3. ↑  «Γέρων Δανιήλ Κατουνακιώτης (1846-1929): 80 χρόνια από την οσιακή κοίμησή του (μέρος 1ο)». Αρχειοθετήθηκε από το πρωτότυπο στις 2 Ιουλίου 2019. Ανακτήθηκε στις 2 Ιουλίου 2019.

Πρότυπο:Ορθόδοξες μονές-επέκταση
Ο Ραμπιντρανάθ Ταγκόρ, συγγραφέας του εθνικού ύμνου της Ινδίας 'Jana Gana Mana' και ο μόνος νομπελίστας στη λογοτεχνία στην Ινδία
Ως **ινδική λογοτεχνία** νοείται η λογοτεχνία της ινδικής υποηπείρου έως το 1947 και τη Δημοκρατία της Ινδίας μεταγενέστερα. Η ινδική δημοκρατία έχει 22 επίσημα αναγνωρισμένες γλώσσες.

Αρχαία ινδική λογοτεχνία
------------------------

Στο σύνολό τους οι χρονολογίες που καταγράφονται για την αρχαία ινδική λογοτεχνία είναι αβέβαιες και συχνά αντιφατικές. Οι Ευρωπαίοι λόγιοι του 18ου αι. μ.Χ. εκτίμησαν τις ημερομηνίες των διαφόρων κειμένων, βασισμένοι σε μεθόδους τις οποίες θεωρούν αυθαίρετες οι Ινδοί λόγιοι. Τα πρωιμότερα έργα της ινδικής λογοτεχνίας ήσαν προφορικά, περί το 1200 π.Χ. Τα σανσκριτικά έπη *Ραμαγιάνα* και *Μαχαμπαράτα* εμφανίστηκαν προς τα τέλη της 1ης χιλιετίας π.Χ.. Η κλασική σανσκριτική λογοτεχνία αναπτύχθηκε γοργά και τα πρώτους αιώνες της πρώτης χιλιετίας ΠΚΕ, όπως και η Ταμίλ λογοτεχνία η Σανγκάμ λογοτεχνία και ο Κανόνας Πάλι.

Μεσαίωνας και μεταγενέστεροι χρόνοι
-----------------------------------

Κατά τη μεσαιωνική περίοδο, αναπτύχθηκαν οι Καννάντα λογοτεχνία και η Τελούγκου λογοτεχνία τον 9ο και 11ο αιώνα αντίστοιχα. 

Σε μεταγενέστερους χρόνους άρχισαν να παρουσιάζονται επίσης λογοτεχνικά έργα στη Μαράθι γλώσσα, τη Μπενγκάλι γλώσσα, διάφορες διαλέκτους των Χίντι, στα Περσικά και τα Ουρντού. Στις αρχές του εικοστού αιώνα, ο Μπενγκάλι ποιητής Ραμπιντρανάθ Ταγκόρ έγινε ο πρώτος νομπελίστας της Ινδίας.

Σύγχρονη ινδική λογοτεχνία
--------------------------

Στη σύγχρονη ινδική λογοτεχνία, υπάρχουν δύο μείζονα λογοτεχνικά βραβεία, η Υποτροφία της Ακαδημίας Σατίγια και το Βραβείο Τζυανπίθ. Οκτώ βραβεία Τζυανπίθ αποδίδονται σε Χίντι και Καννάντα έργα ακολουθούμενα από πέντε σε Μπενγκάλι και Μαλαγιάλαμ, τέσσερα σε Ορίγια], τρία σε Γκουγιαράτι, Μαράθι, Τελούγκου και Ουρντού δύο σε Ασσαμεζικά και Ταμίλ και ένα σε Σανσκριτικά.

Παραπομπές σημειώσεις
---------------------

1. ↑  Narayanrao, H.L.. «A Brief on Indian Literature and Languages». *Journal of Education and Practice* **2** (3): 46. ISSN 2222-288X.
2. ↑  "Kannada literature", *Encyclopædia Britannica*, 2008. Quote: "Το πρωιμότερο λογοτεχνικό έργο είναι το Καβιρατζαμάργκα (περ. 450), μια πραγματεία για την ποίηση βασισμένη σε σανσκριτικό πρότυπο"
3. ↑  Official website of Bharatiya Jnanpith
4. ↑  «Kunwar Narayan to be awarded Jnanpith». *Times of India*. 24 Nov 2008. Αρχειοθετήθηκε από το πρωτότυπο στις 2012-12-05.. Ανακτήθηκε στις 2008-11-25.

Εξωτερικοί σύνδεσμοι
--------------------

* Indian Literature on Indohistory Αρχειοθετήθηκε 2019-08-10 στο Wayback Machine.
* 
* South Asian Canonical Texts[*νεκρός σύνδεσμος*]
* Bhas - Longest Poem on Indian Constitution set World Record
*
Η **Χάρτα της Μονής Χιλανδαρίου** (σερβικά: *Хиландарска повеља*) είναι μεσαιωνικό έγγραφο που γράφτηκε στο τέλος του 12ου αιώνα από τον Στέφανο Νεμάνια. Η δεύτερη έκδοση, δόθηκε στη δημοσιότητα από το γιο του Στέφανο. Το πρωτότυπο φυλάσσεται στην μονή Χιλανδαρίου στο Άγιο Όρος, και στο αρχείο περιγράφει τη ζωή του Νεμάνια.

Είναι γραμμένο σε περγαμηνή, 63 εκατοστά μήκος και 32,5 εκατοστά πλάτος. Το κατώτερο μέρος είναι στενό, που κυμαίνεται από 50 εκατοσστάαπό το άκρο, έτσι ώστε να έχει το σχήμα ενός ακανόνιστου τριγώνου. Το κείμενο είναι γραμμένο με μαύρο μελάνι. Υπάρχουν συνολικά 75 σειρές. Στο τέλος υπάρχει η υπογραφή κάτω από την ημερομηνία και η επιβεβαίωση του βασιλιά Βλάντισλαβ.

Ο Χάρτης ξεκινά με τις λέξεις:

> Στην αρχή ο Θεός δημιούργησε τον ουρανό και τη γη και τους ανθρώπους σε αυτή, και τους ευλόγησε και έδωσε την εξουσία σε όλη τη δημιουργία του, και να τοποθετήσει σε αυτούς βασιλείς, κυβερνήτες, τους εν λόγω ηγεμόνες, και όλοι έδωσαν για να ταΐσουν το κοπάδι του...
> 
>

Πηγές
-----

* Пројекат Растко: Хиландарска повеља


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Хиландарска повеља  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Οι **17οι Βαλκανικοί Αγώνες καλαθοσφαίρισης** διεξήχθησαν από τις **19-21 Σεπτεμβρίου 1975** στο Βουκουρέστι, Ρουμανίας. Μετείχαν τέσσερις χώρες και νικήτρια αναδείχθηκε η Γιουγκοσλαβία για δέκατη τέταρτη φορά. Πρώτος σκόρερ της διοργάνωσης αναδείχθηκε ο Κόστελ Τσέρνατ με 83 πόντους.

Μεταλλιούχοι
------------

| Κατηγορία
 
  | Χρυσό
 
  | Αργυρό
 
  | Χάλκινο |
| --- | --- | --- | --- |
| Ανδρών |  Γιουγκοσλαβία |  Ρουμανία |  Βουλγαρία |

Τα αποτελέσματα
---------------

19/09 Ελλάδα-Ρουμανία 78-83(32-38)
  

19/09 Γιουγκοσλαβία-Βουλγαρία 101-76(52-36)
  

20/09 Ελλάδα-Γιουγκοσλαβία 68-84(29-34)
  

20/09 Ρουμανία-Βουλγαρία 81-70(41-36)
  

21/09 Ελλάδα-Βουλγαρία 61-63(29-25)
  

21/09 Γιουγκοσλαβία-Ρουμανία 99-88(47-47)

Η βαθμολογία
------------

| Θέση | Ομάδα | ΑΓ | Ν | Η | ΠΥ | ΠΚ | ΔΙΑΦ |
| --- | --- | --- | --- | --- | --- | --- | --- |
| 1 | Σοσιαλιστική Ομοσπονδιακή Δημοκρατία της Γιουγκοσλαβίας Γιουγκοσλαβία  | 3 | 3 | 0 | 284 | 232 | +52 |
| 2 |  Ρουμανία | 3 | 2 | 1 | 252 | 247 | +5 |
| 3 | Βουλγαρία Βουλγαρία  | 3 | 1 | 2 | 209 | 243 | -34 |
| 4 | Ελλάδα Ελλάδα | 3 | 0 | 3 | 207 | 230 | -23 |
|

Εξωτερικοί σύνδεσμοι
--------------------

* Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5[*νεκρός σύνδεσμος*]
* Όλοι οι αγώνες της Εθνικής Ελλάδος στο Βαλκανικό Πρωτάθλημα
* 
* Αρχειοθετήθηκε 2019-11-14 στο Wayback Machine.
* 
*

Πηγές
-----

* Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović.  *Košarkaška enciklopedija 1946-2000 : muške reprezentacije (2001)* (ISBN 978-86-82989-03-5)
* 100 χρόνια Μπάσκετ 1891-1991, Περιοδικό Τρίποντο, 1991
Η **Νόσος Τέι-Ζακς** (*Tay–Sachs disease*) ή γαγγλιοσίδωση GM2, ή ανεπάρκεια εξωσαμινιδάσης Α, είναι η πιο σοβαρή και συχνή νόσος από τις ασθένειες αποθήκευσης λιπιδίων. Πιθανολογικά ωστόσο, αποτελεί μια σπάνια κληρονομική διαταραχή που καταστρέφει σταδιακά τους νευρώνες του εγκεφάλου και του νωτιαίου μυελού του ανθρώπου.

Η ονομασία αυτή της εδόθη ως τιμήν αυτών που πρώτοι την ανακάλυψαν, ήτοι, στον Βρετανό ιατρό Ουόρεν Τέι και τον Αμερικανό νευρολόγο Μπέρναρντ Ζακς.

Στίγματα στο χρώμα του κερασιού στην κηλίδα - σαφής ένδειξη της νόσου Τέι-Ζακς.

Παθολογία & αιτιολογία
----------------------

Χαρακτηρίζεται από γενετική ανωμαλία στο χρωμόσωμα 15, η οποία έχει ως αποτέλεσμα την ανεπαρκή δημιουργία της λυσοσωμικής βητα-εξωζαμινιδάσης Α. Συνέπεια αυτής της ανωμαλίας, σφιγγολιπίδια συσσωρεύονται στους νευρικούς ιστούς. Η ασθένεια είναι κυρίαρχη σε οικογένειες των Εβραίων Ασκενάζι (Ashkenazi) της Κεντρικής και της Ανατολικής Ευρώπης.

Συμπτώματα
----------

Η νόσος εκδηλώνεται στη βρεφική ηλικία και χαρακτηρίζεται από καθυστερημένη ανάπτυξη, μυϊκή αδυναμία, μειωμένες κινητικές δεξιότητες και υπερβολικές αντιδράσεις στους έντονους ήχους. Στην παιδική ηλικία παρατηρούνται επίσης επιληπτικές κρίσεις, νοητική υστέρηση, παράλυση και απώλεια της ακοής. Οι περισσότεροι ασθενείς δεν επιβιώνουν μετά το τέλος της παιδικής ηλικίας. Υπάρχουν και ηπιότερες μορφές της νόσου, οι οποίες όμως είναι πολύ σπάνιες και παρουσιάζουν μεγάλη ετερογένεια.

Συχνά συμπτώματα της νόσου είναι ενδείξεις που περιλαμβάνουν στίγματα στο χρώμα του κερασιού στην κηλίδα, και μεγέθυνση του κεφαλιού απουσία υδροκεφαλίας. Σημαντικές επίσης είναι οι εναλλαγές στον μυϊκό τόνο, τύφλωση, κοινωνική απόσυρση, και διανοητική καθυστέρηση που είναι συχνά πρώιμα σημάδια. Σε πολλές περιπτώσεις, ο θάνατος μπορεί να επισυμβεί πριν την ηλικία των 4 ετών.

Πρόληψη
-------

**Δεν** υπάρχει τρόπος πρόληψης της νόσου. 

Κάθε άτομο μπορεί να κάνει γενετικές εξετάσεις για να εξετάσει εάν είναι φορέας για τις επόμενες γενιές. Επειδή η νόσος του Τέι-Ζακς **κληρονομείται**, δεν υπάρχει τρόπος για την αποτροπή αυτής. Συστήνεται σε κάθε νέο ζευγάρι να προχωρήσει σε γενετικές εξετάσεις.

Παραπομπές
----------

1. ↑
2. ↑
3. ↑
Η **Ευαγγελική Λουθηρανική Εκκλησία της Φινλανδίας** (φινλανδικά: *Suomen evankelis-luterilainen kirkko*, σουηδικά: *Evangelisk-lutherska kyrkan i Finland*) είναι η εθνική εκκλησία της Φινλανδίας, και δογματικά συγκαταλέγεται στα Λουθηρανικά χριστιανικά δόγματα.

Η Ευαγγελική Λουθηρανική Εκκλησία είναι η μεγαλύτερη εκκλησία της Φινλανδίας. Σύμφωνα με εκτίμηση που έγινε στα τέλη του 2013, το 75,2% των Φινλανδών ανήκει στην εκκλησία. Με βάσει τα 4,1 εκατομμύρια μέλη της, η Ευαγγελική Λουθηρανική Εκκλησία της Φινλανδίας είναι μία από από τις μεγαλύτερες Λουθηρανικές εκκλησίες στον κόσμο. Επίσης, συμμετέχει στο Παγκόσμιο Συμβούλιο Εκκλησιών και στο Συμβούλιο Ευρωπαϊκών Εκκλησιών, και μαζί με τη Φινλανδική Ορθόδοξη Εκκλησία θεωρείται *εθνική εκκλησία* στη Φινλανδία. Εκτός από τη Χριστιανική λατρεία, οι τοπικές κοινότητες της Εκκλησίες, διοργανώνουν πολλές μη θρησκευτικές δραστηριότητες.

Υποσημειώσεις
-------------

1. ↑  *76.4 percent of Finns belong to the Lutheran church Αρχειοθετήθηκε 2016-03-06 στο Wayback Machine.*

Εξωτερικοί σύνδεσμοι
--------------------

* Η επίσημη σελίδα της Ευαγγελικής Λουθηρανικής Εκκλησίας της Φινλανδίας
***Ο Μάγος*** (1965) είναι ένα μεταμοντέρνο μυθιστόρημα του Άγγλου συγγραφέα Τζων Φώουλς, που αφηγείται την ιστορία του Νίκολας Ερφ, ενός νεαρού Βρετανού που διδάσκει την αγγλική γλώσσα σε σχολείο ενός μικρού ελληνικού νησιού.

Το βιβλίο
---------

*Ο Μάγος* ήταν το πρώτο μυθιστόρημα που έγραψε ο Τζων Φώουλς, αλλά το τρίτο που τελικά δημοσίευσε. Προηγήθηκαν ο *Συλλέκτης* (The Collector, 1963) και ο *Άριστος* (The Aristos, 1964). Η συγγραφή του ξεκίνησε στη δεκαετία του 1950, με τον αρχικό τίτλο «*Το παιχνίδι των Θεών*» (The *Godgame)*. Βασίστηκε εν μέρει στις εμπειρίες του από τη διδασκαλία του ιδίου στην Αναργύρειο και Κοργιαλένειο Σχολή των Σπετσών, όπου εργάστηκε για δώδεκα ολόκληρα χρόνια. Το βιβλίο γνώρισε επιτυχία και αγαπήθηκε από κριτικούς και αναγνωστικό κοινό. Ο Φώουλς συνέχισε να το δουλεύει και στα 1977 προχώρησε σε μία αναθεωρημένη έκδοση του μυθιστορήματος.

Το 1968 ο Φώουλς διασκεύασε τον *Μάγο* για τον κινηματογράφο. Η ταινία κυκλοφόρησε την ίδια χρονιά σε σκηνοθεσία του Γκέι Μέρβιν Τσαρλς Γκριν (*Guy Mervin Charles Green*) και με πρωταγωνιστές τους Μάικλ Κέιν και Άντονι Κουίν. Η κινηματογραφική εκδοχή θεωρήθηκε γενικά απαίσια. Χαρακτηριστική θεωρείται η απάντηση του Πίτερ Σέλερς όταν ρωτήθηκε αν θα άλλαζε κάτι στη ζωή του αν είχε την ευκαιρία να την ξαναρχίσει: «*Θα έκανα τα πάντα ακριβώς το ίδιο, εκτός από το να παρακολουθήσω τον* Μάγο [ενν. η ταινία]».

Στα 1999 το μυθιστόρημα περιλήφθηκε σε λίστα με τα «100 καλύτερα μυθιστορήματα της σύγχρονης λογοτεχνίας» (Modern Library 100 Best Novels), ενώ στα 2003 σε έρευνα του BBC (The Big Read) κατετάγη στην 67η θέση.

Σημειώσεις
----------

1. ↑  Το σχόλιο του Πίτερ Σέλερς συχνά αποδίδεται λανθασμένα στον Γούντι Άλλεν.

Υποσημειώσεις
-------------

1. ↑  «John Fowles» (στα αγγλικά). *The Independent*. 2005-11-08.. Ανακτήθηκε στις 2017-04-08.
2. ↑  Goldman, William (1983). *Adventures in the Screen Trade*. New York: Warner Books. σελ. 227. ISBN 0446512737.
3. ↑  «100 Best Novels «  Modern Library». *www.modernlibrary.com* (στα Αγγλικά). Ανακτήθηκε στις 19 Νοεμβρίου 2017.
4. ↑  «BBC - The Big Read - Top 100 Books». *www.bbc.co.uk*. Ανακτήθηκε στις 19 Νοεμβρίου 2017.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα The Magus (novel)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η εξάπλωση της παραλλαγής Δέλτα στις 9 Ιουλίου 2021  
**Υπόμνημα:**
  5.000+ επιβεβαιωμένα κρούσματα
  1.000–4.999 επιβεβαιωμένα κρούσματα
  100–999 επιβεβαιωμένα κρούσματα
  10–99 επιβεβαιωμένα κρούσματα
  2–9 επιβεβαιωμένα κρούσματα
  1 επιβεβαιωμένο κρούσμα
  κανένα κρούσμα ή ανεπαρκή στοιχεία
Η **Παραλλαγή Δέλτα**, γνωστή και ως **B.1.617.2**, είναι στέλεχος του SARS-CoV-2 που προκαλεί την ασθένεια COVID-19. Εντοπίστηκε για πρώτη φορά στην Ινδία στα τέλη του 2020. Ο Παγκόσμιος Οργανισμός Υγείας την ονόμασε "Παραλλαγή Δέλτα" στις 31 Μαΐου 2021.  Έχει μεταλλάξεις στο γονίδιο που κωδικοποιεί την ακίδα πρωτεΐνης SARS-CoV-2 καθιστώντας τον πιο μεταδοτικό. 

Ως τις 20 Ιουλίου 2021, η παραλλαγή είχε εξαπλωθεί σε 124 χώρες  και ο ΠΟΥ ανέφερε ότι, εάν δεν ήταν ήδη το κυρίαρχο στέλεχος, θα γινόταν πολύ σύντομα.

Παραπομπές
----------

1. ↑  «Confirmed cases of COVID-19 variants identified in UK». 15 April 2021.. Ανακτήθηκε στις 2021-04-20.  Αρχείο:UKOpenGovernmentLicence.svg Το λήμμα αυτό ενσωματώνει κείμενο που δημοσιέυθηκε υπό τη Βρετανική άδεια Open Government Licence v3.0:
2. ↑  «Tracking of Variants». *gisaid.org*. GISAID. 26 Απριλίου 2021. Ανακτήθηκε στις 2 Ιουλίου 2021.
3. ↑  «Expert reaction to cases of variant B.1.617 (the 'Indian variant') being investigated in the UK». Science Media Centre. Ανακτήθηκε στις 20 Απριλίου 2021.
4. ↑  «Covid: WHO renames UK and other variants with Greek letters». BBC News. 2021-05-31.. Ανακτήθηκε στις 2021-06-08.
5. ↑  «Weekly epidemiological update on COVID-19 - 20 July 2021». *World Health Organization*. 20 Ιουλίου 2021.
6. ↑  «WHO Director-General's opening remarks at the 8th meeting of the IHR Emergency Committee on COVID-19 - 14 July 2021». WHO. 14 Ιουλίου 2021. Αρχειοθετήθηκε από το πρωτότυπο στις 15 Ιουλίου 2021. The Delta variant is now in more than 111 countries and we expect it to soon be the dominant COVID-19 strain circulating worldwide, if it isn’t already.
***2046*** είναι ο τίτλος κινέζικης ταινίας, παραγωγής 2004, σε σκηνοθεσία Γουόνγκ Καρ Γουάι και με πρωταγωνιστές τους Τόνι Λιούνγκ Τσίου Γουάι, Ζανγκ Ζιγί, Γκονγκ Λι, Φέι Γουόνγκ και Τακούγια Κιμούρα.

Υπόθεση
-------

Η ταινία μπορεί να θεωρηθεί συνέχεια της προηγούμενης ταινίας του Γουόνγκ Καρ Γουάι *Ερωτική επιθυμία* (*In the Mood for Love*), καθώς περιγράφει την ιστορία του ίδιου πρωταγωνιστή, του Τσόου (τον υποδύεται και πάλι ο Τόνι Λιούνγκ Τσίου Γουάι), από τη στιγμή που επιστρέφει από τη Σινγκαπούρη, όπου εργαζόταν ως συγγραφέας, στο Χονγκ Κονγκ, και νοικιάζει ένα δωμάτιο στο ξενοδοχείο Oriental με τον αριθμό 2047, ακριβώς απέναντι δηλαδή από το δωμάτιο με τον αριθμό 2046. Ο αριθμός 2046 έχει ιδιαίτερη σημασία για τον πρωταγωνιστή, καθώς συναντιόταν σε δωμάτιο ξενοδοχείου με τον αριθμό αυτό με τη Σου Λι Ζεν για να γράψουν ένα μυθιστόρημα πολεμικών τεχνών. Η Σου Λι Ζεν (την οποία υποδυόταν η Μάγκι Τσενγκ (Maggie Cheung) στην ταινία *Ερωτική επιθυμία*) ήταν ο μεγάλος έρωτας της ζωής του, που όμως δεν ευδοκίμησε ποτέ και στην οποία ο Τσόου είναι ακόμα προσκολλημένος. Καθώς η ταινία εξελίσσεται, παρακολουθούμε τις σχέσεις του Τσόου με διάφορες γυναίκες, που όμως δεν καταφέρνουν να τον κάνουν να ξεχάσει την Σου Λι Ζεν. Παράλληλα, ο Τσόυ ξεκινάει να γράφει ένα φουτουριστικό μυθιστόρημα με τον τίτλο *2046*. Στο μυθιστόρημα αυτό, "2046" ονομάζεται μια πόλη στην οποία καταφεύγουν οι άνθρωποι για να βρουν τις χαμένες τους αναμνήσεις. Σύμφωνα με τον Τσόου, στην πόλη "2046" "τίποτα δεν αλλάζει και όποιος φτάνει εκεί δεν γυρίζει πίσω ποτέ".

Παραγωγή
--------

Ο φωτισμός, η φωτογραφία και η μουσική συμβάλλουν στη λυρική, μελαγχολική ατμόσφαιρα της ταινίας. Το κεντρικό μουσικό θέμα έχει συνθέσει ο Σιγκέρου Ουμεμπαγιάσι.

Βραβεία και συμμετοχές
----------------------

Το σάουντρακ της ταινίας βραβεύτηκε στα Golden Horse Awards στην Ταϊβάν και στο Διεθνές Φεστιβάλ Κινηματογράφου στο Χονγκ Κονγκ.

Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης στο πλαίσιο του αφιερώματος *Μεγάλοι δημιουργοί του καιρού μας.*

Παραπομπές
----------

1. 1 2 3 4 5 6 7 8  *europeanfilmawards.eu*. 5947. Ανακτήθηκε στις 23  Ιουλίου 2021.
2. ↑  Κιτροέφ, Μ. (2004). *45ο Φεστιβάλ Κινηματογράφου Θεσσαλονίκης*. Αθήνα: Υπουργείο Πολιτισμού. σελ. 70.

Εξωτερικοί σύνδεσμοι
--------------------

* Επίσημο site
* 
* Κριτική της ταινίας στο Rotten Tomatoes

Δείτε επίσης
------------

* Επίσημο site της ταινίας *Ερωτική επιθυμία*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 225071149
* GND: 7509512-9
* SUDOC: 113198345
* BNF: cb155330978 (data)

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Ο **Ρίχτερ (Richter)** είναι μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,3. Ανακαλύφθηκε το 1973 από τον Γερμανό αστρονόμο Φράιμουτ Μπέρνγκεν, που παρατηρούσε από το Αστεροσκοπείο Καρλ Σβάρτσιλντ στο Τάουτενμπουργκ της Θουριγγίας, και πήρε το όνομά του προς τιμή του συμπατριώτη του αστρονόμου Νικόλαους Μπ. Ρίχτερ (*Nikolaus B. Richter*, 1910-1980), του πρώτου διευθυντή του αστεροσκοπείου αυτού.

Αξιοσημείωτη είναι η μικρή κλίση της τροχιάς του Ρίχτερ ως προς την εκλειπτική, μόλις 44΄08΄΄, κάτι που θα καθιστούσε ευκολότερη μία πιθανή αποστολή διαστημοπλοίου από τη Γη προς ναυτόν. Επίσης, κατά το περιήλιο της τροχιάς του ο αστεροειδής φθάνει στα εσωτερικά όρια (τα προς την πλευρά του Ήλιου) της Κύριας Ζώνης.

Φυσικά χαρακτηριστικά
---------------------

Η μέση διάμετρος του Ρίχτερ εκτιμάται σε μόλις 3,6 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,20. Δεν είναι γνωστό αν και με ποια περίοδο περιστρέφεται ο Ρίχτερ γύρω από τον εαυτό του.

Παραπομπές
----------

1. ↑  www.minorplanetcenter.net/db\_search/show\_object?object\_id=3338.

Εξωτερικοί σύνδεσμοι - πηγές
----------------------------

* Τροχιά από το JPL (Java) / Εφημερίδα

  


Αστεροειδείς| 3337 Μίλος | 3338 Ρίχτερ | 3339 Τριόσνικοφ |
Ο **Τζάρβις (Jarvis)** είναι σκουρόχρωμος αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,554. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ). Ο αστεροειδής πήρε το όνομά του στη μνήμη του Αμερικανού αστροναύτη και ηλεκτρολόγου μηχανικού Γκρέγκορυ Τζάρβις, που σκοτώθηκε στην καταστροφή του διαστημικού λεωφορείου «Τσάλεντζερ» το 1986. Στους αστεροειδείς με τους αμέσως προηγούμενους και επόμενους αύξοντες αριθμούς δόθηκαν επίσης ονόματα (όλων των) μελών της ίδιας αποστολής (οι ονομασίες δόθηκαν μετά την καταστροφή).

  

Ο Τζάρβις ανήκει στην οικογένεια αστεροειδών της Ουγγαρίας και επί πολλές εβδομάδες πριν και μετά το περιήλιο της τροχιάς του βρίσκεται πέρα από το εσώτατο όριο της Κύριας Ζώνης (προς την πλευρά του Ήλιου), πλησιάζοντας την τροχιά του πλανήτη Άρη.

Φυσικά χαρακτηριστικά
---------------------

Η μέση διάμετρος του Τζάρβις εκτιμάται σε 10,5 χιλιόμετρα. Ο φασματικός τύπος του είναι μάλλον **C** (ανθρακούχος), ενώ το γεωμετρικό άλβεδό του είναι 0,049. Ο Τζάρβις περιστρέφεται γύρω από τον εαυτό του μία φορά κάθε 140 έως 265 ώρες περίπου, μια εξαιρετικά αργή περιστροφή για αστεροειδή.

Πηγές - εξωτερικοί σύνδεσμοι
----------------------------

* Τροχιά από το JPL (Java) / Εφημερίδα

Αστεροειδείς| 3352 Μακώλιφ | 3353 Τζάρβις | 3354 Μακνέιρ |

1. ↑  www.minorplanetcenter.net/db\_search/show\_object?object\_id=3353.
Ο **Ρέζνικ (Resnik)** είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,0. Ανακαλύφθηκε το 1984 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ). Ο αστεροειδής πήρε το όνομά του στη μνήμη της Αμερικανίδας αστροναύτισσας και ηλεκτρολόγου μηχανικού Τζούντιθ Ρέζνικ, που σκοτώθηκε στην καταστροφή του διαστημικού λεωφορείου «Τσάλεντζερ» το 1986. Στους αστεροειδείς με τους 6 προηγούμενους αύξοντες αριθμούς δόθηκαν επίσης ονόματα (όλων των) μελών της ίδιας αποστολής (οι ονομασίες δόθηκαν μετά την καταστροφή).

Φυσικά χαρακτηριστικά
---------------------

Η μέση διάμετρος του Ρέζνικ εκτιμάται σε 4,8 ± 0,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,20. Ο Ρέζνικ περιστρέφεται γύρω από τον εαυτό του μία φορά κάθε 100 έως 165 ώρες περίπου, μια εξαιρετικά αργή περιστροφή για αστεροειδή.

Πηγές - εξωτερικοί σύνδεσμοι
----------------------------

* Τροχιά από το JPL (Java) / Εφημερίδα

Αστεροειδείς| 3355 Ονιζούκα | 3356 Ρέζνικ | 3357 Τολστίκοφ |

1. ↑  www.minorplanetcenter.net/db\_search/show\_object?object\_id=3356.
Ο όρος **κλιματικό αποτύπωμα** προέκυψε από τον τομέα του αποτυπώματος άνθρακα και αναφέρεται σε ένα μέτρο του πλήρους συνόλου των αερίων του θερμοκηπίου (GHGs) που ελέγχονται βάσει του πρωτοκόλλου του Κιότο. Το κλιματικό αποτύπωμα είναι ένα πιο ολοκληρωμένο μέτρο των ανθρωπογενών επιπτώσεων στο κλίμα από ένα αποτύπωμα άνθρακα, αλλά είναι επίσης πιο δαπανηρό και απαιτητικό για υπολογισμό.

Το κλιματικό αποτύπωμα είναι ένας υπολογισμός της συνολικής ποσότητας ενός καθορισμένου πλυθησμού, συστήματος ή δραστηριότητας διοξειδίου του άνθρακα (CO2), μεθανίου (CH4), υποξειδίου του αζώτου (N2O), υδροφθορανθράκων (HFC), υπερφθορανθράκων (PFC) και εξαφθοριούχου θείου (SF6), λαμβάνοντας υπόψη όλες τις σχετικές πηγές, νεροχύτες και αποθήκευση εντός του χωρικού και χρονικού ορίου του πληθυσμού, του συστήματος ή της δραστηριότητας ενδιαφέροντος. Υπολογίζεται ως ισοδύναμο του διοξειδίου του άνθρακα (CO2e) χρησιμοποιώντας το σχετικό 100ετές ενδεχόμενο υπερθέρμανσης του πλανήτη (GWP100).

Κλιματικό αποτύπωμα από την παραγωγή τροφίμων
---------------------------------------------

Για την παραγωγή τροφίμων, το μεθάνιο (CH4) και το υποξείδιο του αζώτου (N2O) είναι δύο άλλα αέρια του θερμοκηπίου με συχνά πολύ μεγαλύτερο αντίκτυπο στην κλιματική αλλαγή και την υπερθέρμανση του πλανήτη. Στην παραγωγή τροφίμων οι εκπομπές μεθανίου προέρχονται κυρίως από τα πεπτικά συστήματα των μηρυκαστικών, τη διαχείριση κοπριάς και την παραγωγή ρυζιού. Τα διαφορετικά αέρια αντιδρούν διαφορετικά. Έτσι, ενώ το μεθάνιο είναι βραχύβιο αλλά πολύ, το οξείδιο του αζώτου είναι ένα τόσο ισχυρό όσο και μακροχρόνιο αέριο του θερμοκηπίου. Το οξείδιο του αζώτου εκπέμπεται από καλλιεργήσιμες εκτάσεις που γονιμοποιούνται και ένα μικρό ποσοστό του αζώτου που εφαρμόζεται σε χωράφια μετατρέπεται σε νιτρώδες οξείδιο. Οι εκπομπές οξειδίου του αζώτου προέρχονται επίσης από το χειρισμό κοπριάς και από την παραγωγή συνθετικών λιπασμάτων.

Υπάρχουν επίσης εκπομπές διοξειδίου του άνθρακα  (CO2) από την παραγωγή τροφίμων κατά τη χρήση ορυκτών καυσίμων για μηχανήματα και μεταφορές. Ωστόσο, αυτές οι εκπομπές αποτελούν μικρό μέρος των συνολικών εκπομπών ενός προϊόντος διατροφής. Επομένως, για να κάνουμε μια αληθινή εκτίμηση του συνολικού αντίκτυπου των τροφίμων στο κλίμα πρέπει να υπολογίσουμε το κλιματικό αποτύπωμα και όχι το αποτύπωμα άνθρακα. Η μεγαλύτερη ανοιχτή βάση δεδομένων στον κόσμο, για τα κλιματικά αποτυπώματα για τα τρόφιμα είναι μέρος ενός ψηφιακού δικτύου όπου οι παραγωγοί τροφίμων κ.λπ. προσθέτουν τα δεδομένα τους για γνώση του κοινού.

Παραπομπές
----------

1. ↑  Ράιτ, Λ.; Κεμπ, Σ.; Ουίλιαμς, Ι. (2011). «'Carbon footprinting': towards a universally accepted definition». *Carbon Management* **2** (1): 61–72. doi:10.4155/CMT.10.39.
2. ↑
Το **Ρεΐμ** (εβραϊκά: רֵעִים, σημ. 'Φίλοι') είναι ένα κοσμικό κιμπούτς στο νότιο Ισραήλ, και ένα από τα χωριά σε κοντινή απόσταση από τη Γάζα. Βρίσκεται στη συμβολή των ρεμάτων Βεσόρ και Γκεράρ στη βορειοδυτική έρημο Νεγκέβ.

Το Ρεΐμ υπάγεται στη δικαιοδοσία του Περιφερειακού Συμβουλίου Εσκόλ. Το 2021 είχε πληθυσμό 433 κατοίκους.

Η Ρεΐμ ιδρύθηκε το 1949 από μέλη της Ισραηλινής Ομοσπονδίας Προσκόπων Αγοριών και Κοριτσιών που αποστρατεύτηκαν από την Παλμάχ.

Το κιμπούτς σχεδιάστηκε από τον αρχιτέκτονα Χανάν Χαβρόν. Το κτίριο, το οποίο χρησιμοποιήθηκε από τον Χαβρόν για δεκαετίες ως γραφείο του, είναι σήμερα το κτήριο κληρονομιάς του κιμπούτς, με επίδειξη της ιστορίας του τόπου.

Παραπομπές
----------

1. ↑  Ζάντμπεργκ, Εσθήρ (8 May 2003). «השאיר אחריו קיבוץ למזכרת» (στα εβραϊκά). *Χαάρετς*.. Ανακτήθηκε στις 2023-10-13.
Στις 11 Μαΐου 1988, η Πρεσβεία του Ισραήλ στη Λευκωσία της Κύπρου έγινε στόχος παγιδευμένου αυτοκινήτου. Από την αποτυχημένη επίθεση σκοτώθηκαν τρεις άνθρωποι και τραυματίστηκαν άλλοι 19.

Επίθεση
-------

Η βομβιστική επίθεση σημειώθηκε όταν ένα αυτοκίνητο φορτωμένο με δυναμίτη 300 λιβρών ανατίναξε περίπου 200 μέτρα από την Ισραηλινή Πρεσβεία, αφού η αστυνομία εμπόδισε τον οδηγό να παρκάρει στο κτίριο της πρεσβείας. Από την έκρηξη σκοτώθηκαν ο οδηγός του αυτοκινήτου και δύο Κύπριοι. Την ευθύνη ανέλαβε η οργάνωση Abu Nidal. 

Ο οδηγός του αυτοκινήτου είχε προσπαθήσει δύο φορές να παρκάρει έξω από την τετραώροφη πρεσβεία αλλά ενημερώθηκε από την αστυνομία ότι έπρεπε να μετακινηθεί. Όταν του ζήτησαν την ταυτότητά του, απομακρύνθηκε με ταχύτητα, αλλά συγκρούστηκε με άλλο αυτοκίνητο σε διασταύρωση και ο δυναμίτης εξερράγη. Από την έκρηξη το αυτοκίνητο ανατινάχτηκε, ενώ άλλα τέσσερα οχήματα πυρπολήθηκαν. Παράθυρα κτιρίων στην περιοχή, συμπεριλαμβανομένης της πρεσβείας, ανατινάχτηκαν από την έκρηξη. 

Σύμφωνα με τον Υπουργό Εσωτερικών της Κύπρου, Χριστόδουλο Βενιαμίν, ήταν «σαφές ότι η πρεσβεία ήταν ο επιδιωκόμενος στόχος του παγιδευμένου αυτοκινήτου».  Ο Ισραηλινός υπουργός Άμυνας Γιτζάκ Ράμπιν το χαρακτήρισε άλλη μια «τρομοκρατική απόπειρα εναντίον του Ισραήλ, των Ισραηλινών, της ισραηλινής αντιπροσώπευσης εκτός της περιοχής. Ο τρόμος έχει γίνει μέρος της ζωής μας. ″  Η Ισραηλινή Πρεσβεία στη Λευκωσία είχε προηγουμένως βομβαρδιστεί δύο φορές, το 1979 και το 1984, χωρίς να προκληθούν θύματα.

βιβλιογραφικές αναφορές
-----------------------

1. ↑  Rubin, Barry· Rubin, Judith Colp (2015). *Chronologies of Modern Terrorism*. Routledge. σελ. 202. ISBN 9781317474654.
2. 1 2 3 4  «3 Dead in Explosion of Car Bomb Near Israel's Embassy in Cyprus». *The New York Times*. 12 May 1988. .
3. ↑  «Car Bomb Kills Three People Near Israeli Embassy In Cyprus». *Associated Press*. 11 May 1988. .
Ο **Νιχάντ Τζέντοβιτς** (γεννήθηκε στις 12 Ιανουαρίου 1990) είναι Βόσνιος επαγγελματίας καλαθοσφαιριστής της Μάλαγα. Εκπροσώπησε επίσης την εθνική ομάδα καλαθοσφαίρισης της Βοσνίας και Ερζεγοβίνης διεθνώς.

Επαγγελματική σταδιοδρομία
--------------------------

Ο Τζέντοβιτς ξεκίνησε την σταδιοδρομία του με την ΚΚ Μπόσνα, αλλά η Μπαρτσελόνα υπέγραψε μαζί του όταν ήταν μόλις 16 ετών. Ποτέ δεν είχε πραγματική ευκαιρία να παίξει στη Μπαρτσελόνα και πέρασε τον περισσότερο χρόνο ως δανεικός στην Κορνέλα, στην Ομπραντόιρο και στη Βίρτους Ρόμα.  Μετά την αποχώρησή του από την Μπαρτσελόνα, έπαιξε για τη Γαλατασαράι και την Άλμπα Βερολίνου .

Τον Ιούλιο του 2013 υπέγραψε στην Μπάγερν Μονάχου.  Τον Ιούλιο του 2014 ανακοινώθηκε ότι υπέγραψε διετή επέκταση με την ομάδα.  Στις 11 Ιουλίου 2016, ο Τζέντοβιτς συμφώνησε σε επέκταση συμβολαίου με την Μπάγερν μέχρι το 2018, συμπεριλαμβανομένης της επιλογής ομάδας για την περίοδο 2018-19.

Εθνική Βοσνίας
--------------

Ήταν ένας από τους βασικούς παίκτες της εθνικής ομάδας της Βοσνίας-Ερζεγοβίνης. Στο Ευρωπαϊκό Πρωτάθλημα του 2011 είχε μέσο όρο 10,6 πόντους, 5,2 ριμπάουντ και 4,2 ασίστ ανά παιχνίδι,  ενώ στο Ευρωπαϊκό Πρωτάθλημα του 2013 είχε κατά μέσο όρο 17,8 πόντους, 5,2 ριμπάουντ και 4,2 ασίστ ανά αγώνα.

Στατιστικά σταδιοδρομίας
------------------------

Πρότυπο:Euroleague player statistics legend

### Ευρωλίγκα

105.8.000.000.5002.0.0

Προσωπική ζωή
-------------

Είναι ο μεγαλύτερος αδερφός του Νεντίμ Τζέντοβιτς. Έχει επίσης γερμανική υπηκοότητα από τον Απρίλιο του 2015

Παραπομπές
----------

1. ↑
2. ↑
3. ↑  «Archived copy». Αρχειοθετήθηκε από το πρωτότυπο στις 4 Σεπτεμβρίου 2014. Ανακτήθηκε στις 31 Αυγούστου 2014.
4. ↑  «Bayern Munich signs Nihad Djedovic to a 2 + 1 contract extension». *sportando.com*. 11 July 2016.. Ανακτήθηκε στις 11 July 2016.
5. ↑
6. ↑
7. ↑  «"Ein logischer Schritt": Djedovic ist Deutscher» (στα γερμανικά). *kicker.de*. 27 April 2015.. Ανακτήθηκε στις 28 July 2015.

Εξωτερικοί σύνδεσμοι
--------------------

* Ο Νιχάντ Τζέντοβιτς Αρχειοθετήθηκε 2016-07-18 στο Wayback Machine. στο beko-bbl.de
* Ο Νιχάντ Τζέντοβιτς στο draftexpress.com
* Ο Νιχάντ Τζέντοβιτς στο eurobasket.com
* Ο Νιχάντ Τζέντοβιτς στο euroleague.net
* Νιχάντ Τζέντοβιτς στο Instagram
* Νιχάντ Τζέντοβιτς στο Twitter
Ο **Χρήστος Καρκαμάνης** (22 Σεπτεμβρίου 1969) είναι Έλληνας πρώην διεθνής ποδοσφαιριστής, ο οποίος αγωνιζόταν ως τερματοφύλακας.

Καριέρα
-------

### Σε συλλογικό επίπεδο

Ξεκίνησε την ποδοσφαιρική του καριέρα από τα τμήματα υποδομής του Άρη Θεσσαλονίκης και προωθήθηκε στην πρώτη ομάδα του συλλόγου την περίοδο 1987-88, όπου παρέμεινε μία δεκαετία, για να ακολουθήσει ο συμπολίτης Ηρακλής για τα επόμενα δύο χρόνια (1997-1999). Επόμενος σταθμός του υπήρξε ο Εδεσσαϊκός την περίοδο 1999-2000, στη συνέχεια τα Τρίκαλα για μία διετία (2000-2002), ενώ την άλλη χρονιά βρέθηκε στην Κοζάνη (2002-03). Ακολούθησε ο Ποσειδώνας Νέων Πόρων (2003-04), για να ολοκληρώσει την καριέρα του στον Ολυμπιακό Βόλου όπου αγωνίστηκε από το 2004 έως το 2007, όταν σε ηλικία 38 ετών αποσύρθηκε από την ενεργό δράση.

### Στις εθνικές ομάδες

Στην εθνική Ελλάδας συμμετείχε συνολικά σε 10 αγώνες. Το ντεμπούτο του πραγματοποιήθηκε στις 2 Σεπτεμβρίου 1992, στον εντός έδρας φιλικό αγώνα εναντίον της Κύπρου, που διεξήχθη στη Θεσσαλονίκη και υπό τις οδηγίες του Αλκέτα Παναγούλια ξεκίνησε ως βασικός. Κορυφαία στιγμή στην καριέρα του αποτέλεσε η συμμετοχή του στην ομάδα που αγωνίστηκε στο Μουντιάλ του 1994 στις ΗΠΑ, λαμβάνοντας μέρος στην τρίτη και τελευταία αναμέτρηση εναντίον της Νιγηρίας.

Νωρίτερα, είχε αγωνιστεί με την εθνική Νέων το διάστημα 1987-1988, στα προκριματικά του ευρωπαϊκού πρωταθλήματος.

Παραπομπές
----------

1. ↑  «Ελλάδα - Κύπρος 2.9.1992, epo.gr» (PDF). Αρχειοθετήθηκε από το πρωτότυπο (PDF) στις 24 Σεπτεμβρίου 2015. Ανακτήθηκε στις 3 Απριλίου 2015.
2. ↑  «Μουντιάλ 1994 ένα πικρό ταξίδι, www.sport24.gr». Αρχειοθετήθηκε από το πρωτότυπο στις 18 Μαρτίου 2015. Ανακτήθηκε στις 3 Απριλίου 2015.

Πηγές
-----

* Η καριέρα του Χρήστου Καρκαμάνη στο national football teams
* Το προφίλ του Χρήστου Καρκαμάνη στο transfermarkt
* Ο Χρήστος Καρκαμάνης στο soccerway

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ελλάδος - Μουντιάλ 1994** |
| --- |
|  |
|  | 
**1** Μήνου  · **2** Αποστολάκης  · **3** Κολιτσιδάκης  · **4** Μανωλάς  · **5** Καλιτζάκης  · **6** Τσαλουχίδης  · **7** Σαραβάκος  · **8** Νιόπλιας  · **9** Μαχλάς  · **10** Μητρόπουλος  · **11** Τσιαντάκης  · **12** Μαραγκός  · **13** Καραγιάννης  · **14** Δημητριάδης  · **15** Καρκαμάνης  · **16** Αλεξούδης  · **17** Χατζίδης  · **18** Καραταΐδης  · **19** Κωφίδης  · **20** Ατματζίδης  · **21** Αλεξανδρής  · **22** Αλεξίου  · **C** Παναγούλιας |

 |
Ο **Σάντερ Ραϊέστε** (γεννήθηκε στις 31 Μαρτίου 1999) είναι Εσθονός επαγγελματίας καλαθοσφαιριστής της Κίρολμπετ Μπασκόνια του Ισπανικού Πρωταθλήματος και της Ευρωλίγκας. Έχει ύψος 2,04 μέτρων και παίζει στη θέση του σμολ φόργουορντ.

Επαγγελματική σταδιοδρομία
--------------------------

Ο Ραϊέστε άρχισε να παίζει μπάσκετ με τους Βίιμσι και Αουντέντες.

Στις 12 Αυγούστου 2016, ο Ραϊέστε υπέγραψε πενταετές συμβόλαιο με την Μπασκόνια.  Δόθηκε δανεικός στην Κάλεβ/Κράμο την περίοδο 2019-20, έχοντας κατά μέσο όρο 5,9 πόντους και 3,3 ριμπάουντ ανά αγώνα. Ο Ραϊέστε υπέγραψε τετραετή επέκταση με την Μπασκόνια στις 4 Αυγούστου 2020.

Πορεία στην Εθνική Ομάδα
------------------------

Ο Ραϊέστε έκανε την πρώτη συμμετοχή του για την εθνική ομάδα της Εσθονίας στις 29 Ιουνίου 2018, στα προκριματικά του Παγκοσμίου Κυπέλλου Καλαθοσφαίρισης της FIBA του 2019 απέναντι στη Μεγάλη Βρετανίας, σημειώνοντας 5 πόντους σε μία εκτός έδρας ήττα με 65–74.

Στατιστικά σταδιοδρομίας
------------------------

Πρότυπο:Euroleague player statistics legend

### Εγχώρια πρωταθλήματα

| Περίοδος | Ομάδα | Σύνδεσμος |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 2014–15 | Αουντέντες/Νοορτεκόοντις | KML | 6 | 17.3 | .385 | .364 | .727 | 3.3 | 1.8 | 1.0 | .0 | 5.3 |
| 2015–16 | 26 | 24.5 | .404 | .239 | .729 | 3.6 | 1.3 | 1.1 | .5 | 7.6 |
| 2017–18 | Μπασκόνια Β | LEB Πλάτα | 30 | 24.5 | .484 | .372 | .563 | 5.3 | 2.1 | .7 | .5 | 9.4 |
| 2018–19 | 33 | 28.3 | .429 | .276 | .719 | 5.1 | 2.3 | .9 | .3 | 11.0 |
| 2019–20 | Κάλεβ/Κράμο | LEBL | 25 | 19.4 | .581 | .383 | .781 | 3.8 | 1.7 | .8 | .2 | 7.5 |

Παραπομπές
----------

1. ↑  «Suurde mängu: Viimsi korvpalliklubi kasvandik liitus Euroliiga klubiga» (στα Estonian). Delfi Sport. 12 Αυγούστου 2016. CS1 maint: Μη αναγνωρίσιμη γλώσσα (link)
2. ↑  «Baskonia, Sander Raieste pen 4-year contract extension». *Sportando*. 4 Αυγούστου 2020. Ανακτήθηκε στις 4 Αυγούστου 2020.
3. ↑  «Viimasel veerandil mängu käest andnud Eesti korvpallikoondis kaotas Suurbritanniale» (στα Estonian). Delfi Sport. 29 Ιουνίου 2018. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Ο Σάντερ Ραϊέστε στο basket.ee
* Ο Σάντερ Ραϊέστε στο fiba.com
δεκαγωνική πυραμίδαεννεαγωνικό πρίσμαΠαραδείγματα ενδεκαέδρου είναι η δεκαγωνική πυραμίδα και το εννεαγωνικό πρίσμα.
Στη στερεομετρία, **ενδεκάεδρο** λέγεται ένα πολύεδρο που έχει 11 έδρες. Υπάρχουν πολυάρυθμα τοπολογικώς σαφή ενδεκάεδρα, όπως η δεκαγωνική πυραμίδα και το εννεαγωνικό πρίσμα.

Δύο κατηγορίες, τα δις συμμετρικά και τα σφηνοειδή ενδεκάεδρα, είναι πολύεδρα space-filling.

Κυρτά ενδεκάεδρα
----------------

Υπάρχουν 440.564 τοπολογικώς διακριτά κυρτά ενδεκάεδρα που έχουν τουλάχιστον 8 κορυφές, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

### Ενδεκάεδρα στερεά του Τζόνσον

Τρεις από τις μορφές του ενδεκάεδρου είναι στερεά του Τζόνσον:

|  |  |  |
| --- | --- | --- |
|  |  |  |
| Επαυξημένο εξαγωνικό πρίσμα | Δις επαυξημένο τριγωνικό πρίσμα | Επιμήκης πενταγωνική πυραμίδα |

### Οσόεδρο

Οσόεδρο {2,11}
Υπάρχει ένα ακόμα τοπολογικά πολυεδρικό σχήμα με 11 έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται ενδεκαγωνικό οσόεδρο και έχει συμβολισμό Schläfli {2,11}. Το ενδεκαγωνικό οσόεδρο διαθέτει 2 κορυφές (αντίποδα σημεία), 11 ακμές και 11 έδρες (δίγωνα).

Παραπομπές
----------

1. ↑  Weisstein, Eric W. "Undecahedron" από το MathWorld.
2. 1 2  Michon, Gérard P.· Anderso, Stuart E. «Counting Polyhedra».
3. ↑  Inchbald (1996)
4. ↑  Weisstein, Eric W. "Hosohedron" από το MathWorld.

### Πηγές

* Inchbald, Guy (1996). «Five space-filling polyhedra». *The Mathematical Gazette* **80** (489): 466-475. doi:10.2307/3618509. ISSN 0025-5572. Zbl 0885.52011.. Ανακτήθηκε στις 12 Μαΐου 2016.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Πολύεδρα |
| --- |
|  |
| 1–10 έδρες | 
* Μονόεδρο
* Δίεδρο
* Τρίεδρο
* Τετράεδρο
* Πεντάεδρο
* Εξάεδρο
* Επτάεδρο
* Οκτάεδρο
* Εννεάεδρο
* Δεκάεδρο
 |
|  |
| 11–20 έδρες | 
* Ενδεκάεδρο
* Δωδεκάεδρο
* Τριδεκάεδρο
* Τετραδεκάεδρο
* Πενταδεκάεδρο
* Εξαδεκάεδρο
* Επταδεκάεδρο
* Οκταδεκάεδρο
* Εννεαδεκάεδρο
* Εικοσάεδρο
 |
|  |
| Άλλα πολύεδρα | 
* Εικοσιδωδεκάεδρο
* Τριακοντάεδρο
* Τετρακοντάεδρο
* Εξηκοντάεδρο
* Εννενηκοντάεδρο
* Απειρόεδρο
 |

 |
Ο **Αλκυονέας** (3ος αιώνας π.Χ.) ήταν πρίγκιπας και διάδοχος του θρόνου του Βασιλείου της Μακεδονίας κατά την ελληνιστική περίοδο. Πατέρας του ήταν ο βασιλιάς Αντίγονος Β΄ Γονατάς και μητέρα του η Αθηναία ερωμένη του τελευταίου, η Δημώ. Παρόλο που ο Αλκυονέας γεννήθηκε πριν το γάμο του πατέρα του με την πριγκίπισσα των Σελευκιδών, τη Φίλα, ο γιος της Δημήτριος, δεν ονομάστηκε διάδοχος παρά μετά το θάνατο του Αλκυονέα στη μάχη, ο οποίος κατά τα φαινόμενα προοριζόταν για βασιλιάς παρά το γεγονός πως δεν ήταν τέκνο επίσημης βασίλισσας.

Αυτό που είναι γνωστό είναι πως ο πατέρας του μερίμνησε ιδιαίτερα για τη μόρφωση του γιου του, καλώντας το στωικό φιλόσοφο Ζήνωνα να αναλάβει τη διαπαιδαγώγισή του. Ο τελευταίος ένιωσε πως ήταν πολύ ηλικιωμένος για να αναλάβει την αποστολή, αποστέλλοντας στη θέση του το μαθητή και φίλο του Περσαίο από το Κίτιο. Ενδεικτικό γεγονός της εκτίμησης του Αντιγόνου προς το διάδοχό του ήταν πως οργάνωσε μεγαλοπρεπείς γιορτές στην Αθήνα για τον εορτασμό των γενεθλίων του.

Ο Αλκυονέας συνόδευσε τον πατέρα του στην εκστρατεία που πραγματοποίησε στη νότια Ελλάδα ενάντια στο βασιλιά Πύρρο της Ηπείρου. Ο Πλούταρχος αφηγείται ένα περιστατικό που σχετίζεται με τη νίκη των Μακεδόνων στο Άργος. Όταν ο Πύρρος αποκεφαλίστηκε από ένα στρατιώτη του Αντίγονου, το Ζώπυρο, ο Αλκυονέας πήρε το κεφάλι και το άφησε στα πόδια του πατέρα του. Βλέποντας το θέαμα ο Αντίγονος εξοργίστηκε και χτύπησε το γιο του αποκαλώντας τον ιερόσυλο και βάρβαρο. Κατόπιν ξέσπασε σε λυγμούς θυμούμενος τα γυρίσματα της τύχης που είχαν πλήξει τον παππού και τον πατέρα του. Λίγο αργότερα ο Αλκυονέας εντόπισε το γιο του Πύρρου, τον Έλενο, σε αξιοθρήνητη κατάσταση, ντυμμένο με κουρέλια. Αντί να τον βλάψει του φέρθηκε με ευγένεια και τον οδήγησε στον πατέρα του. Ο Αντίγονος, πρόθυμος να ολοκληρώσει το μάθημά του, επαίνεσε το γιο του για αυτό που έκανε, του υπέδειξε όμως πως ώφειλε ακόμη να τον παρουσιάσει με καλύτερα ρούχα, καθώς αυτά ντρόπιαζαν τους νικητές της μάχης.

Ο Αλκυονέας έχασε τη ζωή του τα επόμενα χρόνια κατά τη διάρκεια μιας μάχης την οποία αγνοούμε. Πιθανώς το γεγονός να έλαβε χώρα κατά τη διάρκεια του Χρεμονίδειου Πολέμου (267 π.Χ. - 261 π.Χ.) Σαν αποτέλεσμα, διάδοχος του βασιλείου ορίστηκε ο ετεροθαλής αδερφός του και γιος του πατέρα του από τη Φίλα, Δημήτριος Β΄ Αιτωλικός.

Σημειώσεις
----------

1. ↑  Αθηναίος, *«Δειπνοσοφισταί»*, 13.40
2. 1 2 3 4  W.W. Tarn, *«Antigonos Gonatas»*, Oxford, 1913
3. 1 2 3 4  Sylvie Le Bohec-Bouhet, *«L’héritier du diadème chez les Antigonides»*, Université de Rouen,  Αρχειοθετήθηκε 2010-04-02 στο Wayback Machine.
4. ↑  Διογένης Λαέρτιος, *«Βίοι Φιλοσόφων»*, Ζήνων Αρχειοθετήθηκε 2014-10-30 στο Wayback Machine.
5. ↑  Πλούταρχος, *«Βίοι Παράλληλοι: Πύρρος»*, §33 και §34

Δείτε επίσης
------------

* Δυναστεία των Αντιγονιδών
* Μακεδονικό βασίλειο
* Ελληνιστική περίοδος
Με το όνομα **εξαποστειλάριο**, εκ του ρήματος *εξαποστέλλω*, χαρακτηρίζεται ειδικό τροπάριο της Χριστιανικής υμνολογίας που αναφέρεται στο διασκορπισμό των Αποστόλων, προκειμένου να μεταφέρουν το Ευαγγελικό μήνυμα και να γνωστοποιήσουν τη διδασκαλία του Ιησού Χριστού στον κόσμο.

Τα εξαποστειλάρια είναι ένδεκα τον αριθμό, όσοι και οι Απόστολοι που είδαν τον Ιησού Χριστό μετά την Ανάσταση. Στον Όρθρο, μετά τον Κανόνα (την θ΄ ωδή του) και την Θ΄ Καταβασία, ψάλλονται τα εξαποστειλάρια και έπονται οι Αίνοι με την στιχολογία τους και τα στιχηρά. Τα εξαποστειλάρια αποτελούν κατά κάποιο τρόπο το προοίμιο των στιχηρών που θα ακολουθήσουν. Δημιουργός και των ένδεκα αυτών τροπαρίων φέρεται ο Ρωμαίος Αυτοκράτορας Κωνσταντίνος Ζ΄ ο Πορφυρογέννητος.

Τα *εωθινά δοξαστικά* (των Κυριακών) που έπονται τού εωθινού Ευαγγελίου τού Όρθρου είναι έργα τού πατέρα του Λέοντος ΣΤ΄ τού Σοφού. 

Τα εξαποστειλάρια ακολουθούν τη ρυθμοτονική στιχουργία και έχουν συντεθεί σε τονικούς 15σύλλαβους στίχους. Κατατάσσονται σε τρεις ομάδες:

* Αναστάσιμα, ψάλλονται την Κυριακή, ένα κάθε φορά, έτσι επαναλαμβάνονται κάθε 11 εβδομάδες. Είναι αρχαία μέλη: όπως προείπαμε, ο Κωνσταντίνος ΣΤ΄ συνέταξε ένα για κάθε Εωθινό Ευαγγέλιο. Ακολουθούν ως μουσικό και ποιητικό πρότυπο το "Τοις μαθηταίς συνέλθωμεν εν όρει Γαλιλαίας..." τού Β΄ Ήχου.
* των δεσποτικών εορτών, των θεομητορικών εορτών και των Αγίων. Όλα είναι αυτόμελα.
* της κάθε ημέρας (απλής καθημερινής), όταν δεν υπάρχει εξαποστειλάριο αγίου στο Μηναίον.

Τα Εξαποστειλάρια ψέλνονται στην Εκκλησία κάθε μέρα και εντάσσονται στην ακολουθία του Όρθρου! Κατά τη διάρκεια της Μεγάλης Τεσσαρακοστής, συναντούμε σε αυτά την λέξη "φως" και γιαυτό ονομάστηκαν «Φω*ταγωγικά»*. Υπάρχει ένα για κάθε Ήχο, π.χ. αυτό τού Γ΄ Ήχου αρχίζει με τη φράση "Εξαπόστειλον το φως σου...".
Συντεταγμένες: 36°52′33″N 25°55′53″E﻿ / ﻿36.87583°N 25.93139°E﻿ / 36.87583; 25.93139

Ο **Άγιος Παύλος** είναι οικισμός της Αμοργού. Υπάγεται διοικητικά στην τοπική κοινότητα Αιγιάλης, του δήμου Αμοργού, της περιφερειακής ενότητας Νάξου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Θήρας του νομού Κυκλάδων, στο γεωγραφικό διαμέρισμα Νήσων Αιγαίου.

Γεωγραφία
---------

Ο Άγιος Παύλος είναι παραθαλάσσιος οικισμός της Αμοργού. Βρίσκεται στον ανατολικό μυχό του όρμου Καλοτύρι, ακριβώς απέναντι από το νησί της Νικουριάς, στον στενό δίαυλο «Κακοπέρατο» που σχηματίζεται ανάμεσα στο ανατολικό άκρο της και την Αμοργό, σε μέσο σταθμικό υψόμετρο 25. Απέχει περίπου 8 χλμ. ΒΑ. της Χώρας.

Πληθυσμός
---------

Μόνιμος 
| Έτος | Πληθυσμός |
| --- | --- |
| 1991 | 11 |
| 2001 | 14 |
| 2011 | 11 |

Πραγματικός (de facto)  | Έτος | Πληθυσμός |
| --- | --- |
| 1991 | 16 |
| 2001 | 17 |
| 2011 | 11 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1991 και προσαρτήθηκε στην κοινότητα Αιγιάλης. Με το ΦΕΚ 244Α - 04/12/1997 αποσπάστηκε από την κοινότητα Αιγιάλης και προσαρτήθηκε στον δήμο Αμοργού.

Αξιοθέατα
---------

* Η εξαιρετική παραλία του οικισμού με θέα τη Νικουριά
* Η εκκλησία του Αγίου Παύλου, κοντά στον δρόμο Αιγιάλης-Χώρας

Πεζοπορία
---------

Νοτιοανατολικά του οικισμού ξεκινάει ανηφορικό μονοπάτι που οδηγεί στο εκκλησάκι του Αγίου Νικολάου στο κεντρικό μονοπάτι της ράχης της Αμοργού, με θέα στις Κυκλάδες και στα Δωδεκάνησα. Στη θέση «Ασφοντυλίτης», υπάρχουν ερείπια πύργου. Από εκεί κατηφορίζουν δύο μονοπάτια που οδηγούν στις θέσεις «Χάλαρα» και «Ρίζα», απόκρημνες περιοχές με θέα στη νησίδα Εξωμιά (Κήσιρι) και στην Αστυπάλαια.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. 1 2
3. 1 2
4. 1 2 3  Δομή 1:245
5. 1 2 3  ΠΛΜ 1:573
6. 1 2 3  Χάρτες «Ανάβαση»
7. ↑  «Διακοπές» σ. 114
8. ↑
9. ↑
10. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Χάρτες «Ανάβαση» (Αμοργός 1:40.000)

|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί και νησίδες του Δήμου Αμοργού |
| --- |
|  |
| 
* Άγιος Παύλος
* Αιγιάλη
* Αμοργός
* Άνυδρος (νησίδα)\*
* Άνω Αντικέρι (νησίδα)\*
* Αρκεσίνη
* Βρούτσης
* Γραμβούσσα (νησίδα)\*
* Γραμπονήσιο (νησίδα)\*
* Θολάρια
* Ξυλοκερατίδι
* Καλοταρίτισσα
* Καλοφάνα
* Καμάρι
* Κατάπολα
* Καστελόπετρα
* Κάτω Αντικέρι (νησίδα)
* Κισίρι (νησίδα)\*
* Λεύκες
* Λιαδί (νησίδα)\*
* Μαύρη Μύτη
* Μεγάλο Βιόκαστρο (νησίδα)\*
* Μικρό Βιόκαστρο (νησίδα)\*
* Νερά
* Νικούρια (νησίδα)\*
* Όρμος Αιγιάλης
* Παραλία Θολαρίων
* Πατελίδι (νησίδα)\*
* Πέρα Ραχίδι
* Πλάκα Λιαδιού (νησίδα)\*
* Ποταμός
* Ραχίδι
* Ραχούλα
* Φελούκα (νησίδα)\*
* Χριστουλάκι
* Ψαλίδα (νησίδα)\*
 |
|  |
| 
* Έδρα: Αμοργός
* \* (Οικισμοί με μη μόνιμο πληθυσμό)
 |

 |
Η **Λέιλα Ελ** (*Layla El*, 25 Ιουνίου 1977) είναι Αγγλίδα χορεύτρια, μοντέλο και επαγγελματίας παλαιστής. Από το 2015 εργάζεται ως μαζορέτα στην ομάδα του NBA Miami Heat.

Καριέρα
-------

### Χορός & μόντελινγκ

Αφού παρακολούθησε αρκετά μαθήματα σε σχολές χορού, η Ελ έγινε χορεύτρια για πρώτη φορά σε ένα καρναβάλι με το όνομα Carnival Cruise Lines. Επίσης, είναι τσιρλίντερ (μαζορέτα) στην ομάδα μπάσκετ του NBA, Μαϊάμι Χιτ. Τέλος, έχει γίνει χορεύτρια του τραγουδιστή Κάνι Γουέστ για τα βραβεία MTV Video Music Awards. Ταυτόχρονα, ακολουθούσε και καριέρα μοντέλου, με αρκετές φωτογραφίσεις σε περιοδικά, κάτι που συνέχισε και κατά την ενασχόλησή της με την επαγγελματική πάλη.

### Επαγγελματική πάλη

Το 2006 η Λέιλα συμμετείχε σε έναν διαγωνισμό του WWE, στον οποίο η εταιρεία έψαχνε γυναίκες που θέλανε να γίνουν παλαιστές, με τις νικήτριες να υπέγραφαν μαζί του συμβόλαιο. Μια από αυτές ήταν η Λέιλα. Σποραδικά ξεκίνησε να εμφανίζεται στο SmackDown και από το 2007 εμφανιζόταν στο ρόστερ του ECW. Το 2008 μεταφέρθηκε στο Raw, όπου έγινε μάνατζερ του Γουίλιαμ Ρίγκαλ. Το 2009 επέστρεψε στο SmackDown, στο οποίο δημιούργησε ομάδα με τη Μισέλ ΜακΚουλ, γνωστές με το όνομα "Λέι-Κουλ". Τον Μάιο του 2010 κέρδισε για πρώτη φορά τίτλο στην καριέρα της, το Αυθεντικό Πρωτάθλημα Γυναικών και έγινε η πρώτη Βρετανίδα που το κατακτά. Λίγο μετά την κατάκτησή του, ενοποίησε τον τίτλο με το Γυναικείο Πρωτάθλημα WWE, και έγινε η τελευταία πρωταθλήτρια του. Μετά από τραυματισμό τον Μάιο του 2011, επέστρεψε τον Μάρτιο του 2012 στην δράση και κατέκτησε το Γυναικείο Πρωτάθλημα WWE.

Πηγές
-----

* Προφίλ στο WWE.com
* Προφίλ στο OWoW.com
* Προφίλ στο IMDb.com

1. ↑  (Αγγλικά) *Discogs*. 3593536. Ανακτήθηκε στις 9  Οκτωβρίου 2017.
2. ↑  1593.